text: Al tans Noé et al tans Abraham,
   PageV01P223
   Et a Davi que Dieus par ama tant,
   Fu bons li siécles : jamais n’iert si vaillans.
   S’est empierés, et li biens va morant;
   Ne porte foi li pére son enfant,
   Ne le fius au parrin tant ne quant,
   Et li signour vont lor moillier boisant;
   Li ordené vont le loi mal menant:
   Trespassé ont le Damediu commant.
   Et saintes glises, filles Jherusalem,
   De tout en tout se vont afoibliant.
   La fois del siécle se va toute falant;
   Fraisle est la vie: ne duerra lonc tans.
   Conterai vous del pére et de l'enfant.
   Que de mençoigne n'i a ne tant ne quant.
   Sainte escriture em puis traire a garant.
   Li fius servi bien Dieu a son vivant:
   Li cors en gist en or et en argent
   L'ame est en glore a Diu commandement.
  